ଜୟପୁର ୧୩/୦୮ :- ଗୋଟିଏ ଅଧ୍ୟକ୍ଷା ପଦବୀ , ହେଲେ ଅଛନ୍ତି ୨ ଦାବିଦାର । ଏହାକୁ ନେଇ ପ୍ରଶାସନିକ କାର୍ଯ୍ୟ ବାଧାପ୍ରାପ୍ତ ହେଉଥିବା ବେଳେ କାର୍ଯ୍ୟରତ କର୍ମଚାରୀ ମାନେ ଗତ ମାସର ଦରମା ବି ପାଇ ନାହାଁନ୍ତି । ଏହି ମାସ ପହିଲାରେ ଅଧ୍ୟକ୍ଷା ଦାୟୀତ୍ବରେ ଥିବା ପ୍ରଫେସର ସି.ସାବିତ୍ରୀଙ୍କର ବଦଳି ହେବା ପରେ ତାଙ୍କୁ କଲେଜରୁ ରିଲିଭି କରି ଦିଆଯାଇଥିଲା । ଆଉ ତାଙ୍କ ସ୍ଥାନରେ ପ୍ରଫେସର ରଚନା ଆଚାର୍ଯ୍ୟକୁ ଦାୟୀତ୍ବ ଦେଇଥିଲା ଉଚ୍ଚଶିକ୍ଷା ବିଭାଗ । ହେଲେ ଏହାକୁ ସ୍ୟାଟରେ ପୂର୍ବତନ ଅଧ୍ୟକ୍ଷା ଚ୍ୟାଲେଂଜ କରି ରହିତାଦେଶ ଆଣିଥିବାରୁ ଏପରି ପରିସ୍ଥିତି ଏବେ ଦେଖାଦେଇଛି ।
